CELEX: 62014TN0644
Language: sk
Date: 2014-08-30 00:00:00
Title: Vec T-644/14: Žaloba podaná 30. augusta 2014 – ADR Center/Komisia

3.11.2014   
            
            
               SK
            
            
               Úradný vestník Európskej únie
            
            
               C 388/21
            
         Žaloba podaná 30. augusta 2014 – ADR Center/Komisia
   (Vec T-644/14)
   2014/C 388/25
   Jazyk konania: angličtina
   
      Účastníci konania
   
   
      Žalobkyňa: ADR Center Srl (Rím, Taliansko) (v zastúpení: L. Tantalo, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie vyjadrené v liste z 27. júna 2014, týkajúce sa nároku na vrátenie voči spoločnosti ADR Center,
            
         
               —
            
            
               nariadil povinnosť bezodkladne zaplatiť spoločnosti ADR Center zostatok sumy vo výške 79  700,40 eura v zmysle pro forma faktúry a dobropisov z 13. novembra 2013,
            
         
               —
            
            
               nariadil povinnosť bezodkladne nahradiť spoločnosti ADR Center škodu z titulu zásahu do jej celosvetovej povesti, ako aj za čas, ktorý jej vedúci pracovníci vynaložili na obranu voči nedôvodným nárokom,
            
         
               —
            
            
               zaviazal žalovanú a prípadných vedľajších účastníkov konania na náhradu trov právneho zastúpenia a výdavkov žalobkyne, ktoré jej vznikli v tomto konaní, a to vo výške považovanej Všeobecným súdom za spravodlivú.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na tvrdení, že napadnuté rozhodnutie je potrebné zrušiť, keďže výkon auditu a následné príkazy Komisie boli založené na pravidlách, ktoré neboli nikdy dohodnuté.
            
         
               2.
            
            
               Druhý žalobný dôvod založený na tvrdení, že napadnuté rozhodnutie je potrebné zrušiť, keďže Komisia bezdôvodne zdržiavala vydanie svojich konečných správ z auditu a súvisiace príkazy na vrátenie.
            
         
               3.
            
            
               Tretí žalobný dôvod založený na tvrdení, že Komisii sa nepodarilo predložiť presvedčivé dôkazy. V tejto súvislosti žalobkyňa tvrdí, že konečný finančný audit Komisie a jej následné príkazy na vrátenie sú založené na nepodložených zisteniach.
            
         
               4.
            
            
               Štvrtý žalobný dôvod založený na tvrdení, že závery auditu Komisie sú nesprávne. V tomto smere žalobkyňa napáda závery auditu Komisie z dôvodu viacerých zjavných procesných a hmotnoprávnych pochybení. Žalobkyňa ďalej tvrdí, že Komisia nielenže nepreskúmala svoje vlastné príkazy, ktoré vydala, ale aj hrubým spôsobom ignorovala a neprihliadla na žiadne skutočnosti, ktoré prezentovala spoločnosť ADR Center.